એટલે આખરે જાન્યુઆરીના ત્રીજા અઠવાડિયામાં બજેટ પસાર થયું નહીં. બજેટ પસાર થાય નહીં ત્યાં સુધી ટ્રમ્પનું શાસનતંત્ર સરકારી તીજોરીના પૈસા વાપરી શકે નહીં. સરકાર પાસે પૈસા હોય નહીં એટલે કર્મચારીઓને પગાર આપી શકાય નહીં. તેથી કર્મચારીઓને ફરજિયાત રજા પર ઉતારી દેવાયાં. અનિવાર્ય સેવાઓ ચાલતી રહે તેવી વ્યવસ્થા હોય છે, પણ આ રીતે શટડાઉન જેવી સ્થિતિ અમુક દિવસો રહે તે દરમિયાન અનેક કર્મચારીઓના પગાર બંધ થઈ જાય. અનેક સેવાઓ બંધ થઈ જાય. આર્થિક નુકસાન પણ થાય.